Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, Nafarroako Unibertsitate Publikoko Osasun Zientzien Fakultatearen eraikin berria egiteko lehiaketari buruzkoa (10-22/POR-00154).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer eginen du Nafarroako Gobernuak Nafarroako Unibertsitate Publikoko Osasun Zientzien Fakultatearen eraikin berria egiteko lehiaketa huts deklaratu ondoren?

Iruñean, 2022ko martxoaren 31n

Foru parlamentaria: Ángel Ansa Echegaray